**Մաևո** (անգլ.՝ Maewo), Խաղաղ օվկիանոսի կղզի, Նոր Հիբրիդյան կղզեխմբում։ Գտնվում է Վանուատու Հանրապետությունում։ Վարչականորեն մտնում է Պենամա գավառի մեջ։ Անվան երկրորդ տարբերակն է **Ավրորա**։

Աշխարհագրական դիրք
------------------

Կղզու քարտեզը։
Մաևո կղզին գտնվում է Էսպիրիտու Սանտո կղզուց 105 կմ դեպի արևելք։ Մոտակա մայրցամաքը Ավստրալիան է, որը կղզուց հեռու է ավելի քան 1300 կմ։

Ինչպես և կղզեխմբի այլ կղզինները, Մաևոն նույնպես համարվում է հրաբխային ծագման։ Կղզու երկարությունը կազմում է 57 կմ, լայնությունը՝ 8 կմ։ Մաևոյի մակերեսը կազմում է 303,6 կմ²։ Կղզու ամենաբարձր կետը հասնում է 811 մետրի։

Մաևոյի կլիման խոնավ արևադարձային է։ Տեղումների տարեկան միջին քանակը կազմում է 3500 մմ։ Տարին կղզում բաժանվում է երկու սեզոնների․ տեղումների սեզոն, որը ձգվում է նոյեմբերից մինչև ապրիլ, և չոր սեզոն, որն էլ ձգվում է մայիսից մինչև հոկտեմբեր"։

Կղզում շատ են ցիկլոնները և երկրաշարժերը։

Պատմություն
-----------

Վանուատի կղզին հիմնադրվել է ավելի քան 2000 տարի առաջ, երբ Սողոմոնյան կղզիներից մարդիկ արտագաղթում էին Խաղաղ օվկիանոսի հյուսիս֊արևմտյան տարածք և Պապուա ֊ Նոր Գվինեայի մաս։

1768 թվականի մայիսին Մաևոյի կողքով նավարկել է ֆրանսիացի ճանապարհորդ Լուի Անտուան դե Բուգենվիլը, իսկ 1774 թվականին, անգլիացի ճանապարհորդ Ջեյմս Կուկը, որը կղզուն տվեց *Ավրորա* անունը։

1906 թվականի մարտին Մաևոն, ինչպես և Նոր Գեբրիդի մյուս կղզինները, դարձավ Ֆրանսիայի և Մեծ Բրիտանիայի կալվածքները, այսինքն կղզեխումբը ստացավ անգլո֊ֆրանսիական խնամակալության կարգավիճակ։

1980 թվականի հունիսի 30֊ին Նոր Հիբրիդյան կղզիները Ֆրանսիայից և Մեծ Բրիտանիայից ստացան անկախություն, և Մաևո կղզին դարձավ Վանուատու Հանրապետության տարածք։

Բնակչություն
------------

2009 թվականին Մաևոյի բնակչության թիվը կազմել է 3569 մարդ։ Գլխավոր բնակավայրը համարվում է *Լակարեր*ը, որը գտնվում է Մաևոյի հյուսիս֊արևմուտքում։ Նաոնե գյուղից ոչ շատ հեռու գտնվում է կղզու միակ ավիաուղին։

Կղզու հիմնական լեզուները համարվում են բիսլաման, ֆրանսերենը և անգլերենը, բայց նաև բնակիչները գործածում են տեղային լեզուներ․

* *բաետորա* (1983 թվականին 540 բնակիչ),
* *մարինո* (1983 թվականին 180 բնակիչ, որոնք բնակվում են կղզու հյուսիսային մասում),
* *խանո* (1991 թվականին 7000 բնակիչ, որոնք բնակվում են Մաևոյի հարավային և Պենտեկոստ կղզու հյուսիսային մասում),
* *կենտրոնական Մաևո* (1981 թվականին 350 բնակիչ)։

Ծանոթագրություններ
------------------

1. 1 2 3 4  «UN SYSTEM-WIDE EARTHWATCH Web Site. Острова Вануату. (անգլ.)». Արխիվացված է օրիգինալից 2012 թ․ օգոստոսի 13-ին. Վերցված է 2016 թ․ հուլիսի 29-ին.
2. 1 2 3  [«John Search. Остров Маэво. (անգլ.)». Արխիվացված է օրիգինալից 2008 թ․ մարտի 5-ին. Վերցված է 2016 թ․ հուլիսի 29-ին. John Search. Остров Маэво. (անգլ.)]
3. ↑  *Jeremy MacClancy*. To kill a bird with two stones: a short history of Vanuatu. Port Vila, Vanuatu Cultural Centre, 1980. — Стр. 18.
4. ↑  [«Исследователи Вануату. (անգլ.)». Արխիվացված է օրիգինալից 2004 թ․ փետրվարի 8-ին. Վերցված է 2016 թ․ հուլիսի 29-ին. Исследователи Вануату. (անգլ.)]
5. ↑  *Tufala Gavman*. Reminisces from the Anglo-French Condominium of the New Hebrides / Brian J. Bresnihan, Keith Woodward, editors. — Suva, Fiji: Institute of Pacific Studies, University of the South Pacific, 2002. — Стр. 23.
6. ↑  Vanuatu National Statistics Office, ed. (2009). «2009 National Population and Housing Census» (PDF). էջ 12. Արխիվացված է օրիգինալից (PDF) 2012 թ․ հոկտեմբերի 17-ին. Վերցված է 22 septembre 2011-ին. `{{cite web}}`: More than one of `|accessdate=` and `|access-date=` specified (օգնություն)
7. ↑  Jasons. Острова Вануату. (անգլ.)
8. ↑  Etnologue. Языки Вануату. (անգլ.)

Արտաքին հղումներ
----------------

* Արխիվացված 2009-01-06 Wayback Machine

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | VIAF: 315527259 · WorldCat VIAF: 315527259 |

 |